
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2023. gada 13. jūlija noteikumos Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2023. gada 13. jūlija noteikumu Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi" 16. punktā noteikts, ka projekta īstenotājs projektus īsteno un rādītājus sasniedz līdz 2026. gada 31. jūlijam, tomēr projektu īstenošanas termiņš ir jāpagarina par vienu mēnesi – līdz 2026. gada 21. augustam.
1.2. Mērķis
Mērķa apraksts
Izdarīt grozījumu Ministru kabineta 2023. gada 13. jūlija noteikumu Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā", lai par vienu mēnesi pagarinātu projektu īstenošanas termiņu, t. i., no 2026. gada 31. jūlija līdz 21. augustam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2023. gada 13. jūlija noteikumu Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi" 16. punktā noteikts, ka projekta īstenotājs projektus īsteno un rādītājus sasniedz līdz 2026. gada 31. jūlijam.
Problēmas un risinājumi
Problēmas apraksts
Saistībā ar investīcijām plūdu novēršanai tika izvērtēta nepieciešamība iegādāties pārvietojamos ģeneratorus, kā arī projektēt to pieslēguma vietas un īstenot izbūvi astoņos objektos. Pēc atklātā konkursa "Pārvietojamo ģeneratoru piegāde" (id. nr. ZMNĪ 2025/28ANM) 2026. gada 2. februārī tika noslēgts līgums par pārvietojamo ģeneratoru piegādi par kopējo summu 443 344,00 EUR (t. sk. PVN 21 % 76 944,00 EUR). Pamatojoties uz šo līgumu, ģeneratori tika pasūtīti ģeneratoru ražotājam Portugālē.
Jūras pārvadājumu traucējumu dēļ, kurus izraisījusi ģeopolitiskā situācija Tuvajos Austrumos, tostarp nestabilitāte, kas skar galvenos jūras koridorus, ģeneratoru piegādes termiņš tika pārcelts, jo daudzas kuģniecības līnijas ir novirzījušas kuģus, mainījušas grafikus un saskārušās ar sastrēgumiem alternatīvās ostās. Kuģu maršrutu maiņa, grafiku izmaiņas un ostu noslodze ir ietekmējusi piegādes laiku, tāpēc ģeneratoru ražošanā vajadzīgās svarīgās sastāvdaļas – dzinēju (Stage V) – piegāde ģeneratoru ražotājam no Ķīnas uz Portugāli tika pārcelta līdz 2026. gada 17. jūlijam, ja neradīsies citi neparedzēti apstākļi. Pēc dzinēju saņemšanas ģeneratoru saražošana rūpnīcā un nodošana transportēšanai tiks nodrošināta aptuveni 12 dienu laikā, tas ir, līdz 2026. gada 29. jūlijam. Ģeneratoru transportēšana līdz Latvijai plānota ne ilgāk 10 dienu laikā pēc nosūtīšanas. Savukārt ģeneratoru komplektēšana Latvijā un uzstādīšana uz piekabēm, to sertifikācija, reģistrācija Ceļu satiksmes drošības direkcijā un transportēšana uz pasūtītāja norādītajām vietām tiks nodrošināta 7–10 dienu laikā pēc ģeneratoru saņemšanas Latvijā.
Ģeneratoru piegādes kavēšanās iemesli ir radušies nepārvaramas varas (kara darbības) apstākļu ietekmē, un šie ir no piegādātāja, kā arī ģeneratoru ražotāja pilnīgi neatkarīgi radušies ārkārtējie apstākļi trešo personu darbības dēļ.
Investīcijas sasniedzamais rādītājs ir pabeigts investīciju projekts. Savukārt dokuments, kas pierāda objekta pabeigtību, ir akts par būves pieņemšanu ekspluatācijā. Plānots, ka būvdarbi tiks pabeigti un objekti pieņemti ekspluatācijā, tā sasniedzot investīcijā plānotos sasniedzamos rādītājus. Lai mazinātu risku, kas var ietekmēt sasniedzamos rādītājus, atbildīgās iestādes veic savlaicīgas un pakāpeniskas būvniecības procesa pārbaudes. Noteikumu projektā plānotais investīciju īstenošanas termiņš ir 21. augusts, lai līdz 31. augustam pagūtu pabeigt vēl atlikušās pārbaudes un ievadītu informāciju Kohēzijas politikas fondu vadības informācijas sistēmā.
Publiskais iepirkums Nr. ZMNĪ 2025/28 ANM "Pārvietojamo ģeneratoru piegāde" tika organizēts atklātā konkursā, un lēmumi par iepirkumiem pieņemti 2026. gada februārī, konsultējoties ar nozares ekspertiem.
Regulāri katru nedēļu notiek uzraudzības pasākumi un saziņa ar piegādātāju par pārvietojamo ģeneratoru piegādi un komplektēšanu.
Projektu īstenošanas termiņu var pagarināt tikai par vienu mēnesi, jo līdz 2026. gada 31. augustam jābūt iesniegtiem un apstiprinātiem projektu beigu pārskatiem, būvniecības investīcijai jābūt pabeigtai un mērķrādītājam sasniegtam, pārbaudītam un apstiprinātam, kā arī līgumslēdzējam un Zemkopības ministrijai jāīsteno visas nepieciešamās pārbaudes un jāsagatavo vajadzīgā informācija pārvaldības deklarācijas un audita kopsavilkuma sagatavošanai. Tas nozīmē, ka visu projektu rādītāja sasniegšanu pamatojošajiem dokumentiem jābūt datētiem ne vēlāk kā ar 2026. gada 21. augustu, lai kontrolējošās institūcijas varētu paveikt nepieciešamās kontroles līdz 2026. gada 31. augustam.
Risinājuma apraksts
Lai projektu īstenotāji iekļautos normatīvajā aktā noteiktajā termiņā, projektu īstenošanas termiņš ir jāpagarina par vienu mēnesi – līdz 2026. gada 21. augustam. Tikai tajās situācijās, kad projekta īstenotājs pamatoti apliecinās projekta īstenošanas aizkavēšanās iemeslus, tiks izdarīti arī grozījumi vienošanās dokumentā par investīciju projekta īstenošanu.
Attiecībā uz hidrotehnisko objektu būvniecību, ņemot vērā iesaistīto un kontrolējošo institūciju funkcijas, hidrotehnisko būvju būvniecība pabeidzama līdz 2026. gada 31. jūlijam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
2025/0011 (NLE)
ES tiesību akta datums, izdevējinstitūcija, numurs, veids un nosaukums
Padomes īstenošanas lēmums, ar ko groza 2021. gada 13. jūlija īstenošanas lēmumu par Latvijas atveseļošanas un noturības plāna novērtējumu (pielikums).
Apraksts
Padomes īstenošanas lēmuma, ar ko groza 2021. gada 13. jūlija īstenošanas lēmumu par Latvijas atveseļošanas un noturības plāna novērtējumu, A.1. pielikuma "Neatmaksājamo finansiālajam atbalstam pieteikto reformu un institūciju apraksts" 1.3.1.2.i Investīcijas plūdu risku mazināšanas infrastruktūrā noteikts, ka pasākumu īsteno no 2022. gada 1. janvāra līdz 2026. gada 31. augustam.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Padomes īstenošanas lēmums, ar ko groza 2021. gada 13. jūlija īstenošanas lēmumu par Latvijas atveseļošanas un noturības plāna novērtējumu (pielikums).

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	A.1.
	1.3.1.2.i
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	ES tiesību akts nosaka pasākuma īstenošanas beigu termiņu, kas arī noteikts noteikumu projektā.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināmas.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Investīcijas īstenošanas nosacījumi nemainās, tiek grozīts tikai tās beigu termiņš.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Jā
Apraksts
Projekts uzlabo iedzīvotāju aizsardzību pret plūdiem.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

